Cluj-Napoca, cel mai sigur oraş din România şi locul 13 în lume ActualitateTop News by Actual de Cluj 9954

Cluj-Napoca este cotat, în 2020, cel mai sigur oraş din România, după ce specialiştii de la Numbeo au dat publicităţii topul celor mai sigure oraşe din lume.

Cluj-Napoca are o rată de siguranţă de 80,31% şi depăşeşte oraşe precum Helsinki, Tokyo, Viena sau Copenhaga, fiind pe locul 13 în topul celor mai sigure oraşe din lume.

Conform celor de la Numbeo, Cluj-Napoca este urmat de Braşov, 77,65% rată de siguranţă, şi de Timişoara, 76,04% rată de siguranţă, în timp ce Bucureşti ocupă abia locul al cincilea pe România, la nivel de siguranţă, din cinci oraşe din ţara noastră câte au fost luate în calcul de specialiştii Numbeo, informează observator.tv.

Rata de siguranţă este bazată pe o formulă ce ia în calcul detalii precum numărul de crimie comise, numărul de jafuri, numărul de spargeri date, numărul de furturi de maşini, numărul de amenzi date pentru furturi din buzunare, etc.

Cel mai sigur oraş din lume este considerat Abu Dhabi, din Emiratele Arabe Unite, cu o rată de siguranţă de 88,67%. Urmează Doha, din Qatar, cu 88,52% rată de siguranţă, şi Taipei, din Taiwan, cu 85,8% rată de siguranţă.

Un comentariu